Document ID: /roh_data/filtered/Billingualer_Corpus_interleaved-de-rm.jsonl.gz/135

This is a text translated from German to Rumantsch Grischun.
Ein Gesetz für unsere Kantonalbank

Ausführungen von Regierungsrat Aluis Maissen zur Volksabstimmung vom 29. November 1998

Die Graubündner Kantonalbank - die Bank aller Bündnerinnen und Bündner, weil sie letztlich dem Kanton und somit dem Bündner Volk gehört - hat seit Jahren sehr gut gearbeitet, erfreuliche Ergebnisse erzielt und ihre Stellung unter den Kantonalbanken unseres Landes markant verstärkt. Beweis dafür liefert die Tatsache, dass unsere Kantonalbank (GKB) über beachtliche Eigenmittel verfügt; mit Bezug auf die so genannte Eigenmittelunterlegung rangiert sie schweizerisch auf den vordersten Plätzen. Dieser Befund ist beruhigend und relativiert die so genannte "Staatsgarantie" mit der daraus resultierenden Eventualverpflichtung des Kantons nachhaltig. Solange bei der GKB genügend Eigenmittel vorhanden sind, wird der Kanton mit Sicherheit nicht zur Kasse gebeten. Diese günstige Ausgangslage, die nicht zuletzt der kompetenten und verantwortungsvollen Arbeit der Bankdirektion und der Bankbehörde sowie aller Mitarbeiterinnen und Mitarbeiter der Bank über die Jahre hinweg zu verdanken ist, muss zum Anlass genommen werden, um für unsere Staatsbank neue gesetzliche Grundlagen zu schaffen. Das geschieht am Wochenende vom 29. November, sofern das Volk der Gesetzesvorlage zustimmt, die der GKB die erforderlichen Rahmenbedingungen sichert, um in einem rasch sich wandelnden Umfeld auch in Zukunft erfolgreich bestehen zu können.

Die geltenden grossrätlichen GKB-Statuten aus dem Jahr 1970 enthalten verschiedene Bestimmungen organisatorischer, strategischer und operativer Natur, deren innerer Zusammenhang heute nicht mehr ohne weiteres nachvollziehbar ist. Der Inhalt dieser Statuten konnte mit der rasanten Entwicklung im Bankensektor immer weniger Schritt halten. In den letzten Jahren sind zudem die Bundesvorschriften für die Kantonalbanken im Bereich Aufsicht und Kontrolle deutlich verschärft worden.

Mit der Überführung der Statuten in ein neues Gesetz konnten die neuen Vorschriften des Bundesrechtes in die kantonale Gesetzgebung eingefügt werden. Zudem werden künftig die Bündner Stimmbürgerinnen und Stimmbürger selbst über die gesetzlichen Grundlagen der GKB bestimmen. Die bisherigen Bankstatuten wurden jeweils vom Grossen Rat erlassen und angepasst; eine Verschiebung dieser Kompetenz vom Parlament zum Volk ist angesichts der Stellung und Bedeutung der GKB im Kanton mehr als gerechtfertigt.

Wesentliche Verbesserungen enthält das neue Gesetz im Bereich der Aufsicht und Kontrolle. Der Bund hat die Kantone im Jahr 1994 verpflichtet, eine entsprechend befähigte externe Revisionsstelle für ihre Kantonalbak einzusetzen. Gleichzeitig erhielten die Kantone die Möglichkeit, die bankengesetzliche Aufsicht vollumfänglich der Eidgenössischen Bankenkommission zu übertragen. Im Gesetzesentwurf für die GKB sind beide Kontrollmechanismen vorgesehen. Angesichts der immer komplexer werdenden Bankgeschäfte schafft diese Massnahme mehr Sicherheit und führt zu einer deutlichen Entlastung des Kantons. Ferner werden im neuen Gesetz die strategischen Entscheidungen klar von den operativen Aufgaben getrennt und dem Bankrat (strategische Belange) sowie der Geschäftsleitung (operative Funktionen) zugewiesen. Schliesslich sind auch die Wahlvoraussetzungen für Bankräte gegenüber bisher verschärft worden.

Auf unnötige Experimente wird in dieser Vorlage allerdings verzichtet. So soll die GKB nach wie vor in der Rechtsform der selbstständigen Anstalt ausgestaltet bleiben. In der politischen Diskussion ist von gewissen Kreisen gefordert worden, die GKB in eine Aktiengesellschaft umzuwandeln oder zumindest die Voraussetzungen zu schaffen, dass der Grosse Rat die Umwandlung zur AG jederzeit vornehmen könne. Diese Ansinnen fanden jedoch weder seitens der konsultierten Experten noch im Grossen Rat genügend Unterstützung. Entscheidend für den Erfolg einer Kantonalbank - vor allem in unseren spezifischen Verhältnissen - sind nicht sosehr die Rechtsform, sondern vielmehr gut ausgebildete und motivierte Kader und Mitarbeiter. Ausserdem könnte das Aktienkapital der GKB nur zu einem kleinen Teil im Kanton Graubünden selbst platziert werden. "Abwanderung" von Kapital und Volksvermögen in ausserkantonale Finanzplätze und Wirtschaftszentren wäre die Folge. Und zusätzlicher Druck auf die Rendite könnte leicht dazu führen, dass Geschäftsstellen in abgelegenen Ortschaften geschlossen werden müssten.

Für unseren Kanton ist es besonders wichtig, dass Kredit- und Geldbedürfnisse der Bevölkerung, des Gewerbes und der Industrie sowie unserer Gäste auch in entlegenen Regionen und Tälern kulant und vor Ort abgewickelt werden können. Die GKB übernimmt hier eine wichtige Aufgabe, indem sie moderne Bankdienstleistungen flächendeckend anbietet. Verpflichtet wird sie hiezu durch den Leistungsauftrag, den ihr der Gesetzgeber in Art. 2 vorgibt. Gegenstück zum Leistungsauftrag ist die Staatsgarantie, welche letzten Endes den Kanton verpflichten würde, für Verbindlichkeiten der Bank einzuspringen, sofern die bankeigenen Mittel nicht ausreichten. Beibehaltung der zum Wesen der Kantonalbank gehörenden Staatsgarantie sowie Leistungsauftrag sind klare Bekenntnisse zur GKB als kantonale Staatsbank.

Bewährtes soll man nicht ohne Not - nur um der Veränderung willen - über Bord werfen. Die Zustimmung des Volkes vorausgesetzt, erhält die GKB eine auf unsere Verhältnisse zugeschnittene neue gesetzliche Grundlage. Gesetze für die Ewigkeit schaffen wir in aller Regel nicht. Anpassungen an die Erfordernisse der Zeit sind und bleiben eine Herausforderung und Daueraufgabe für den Gesetzgeber.

Regierungsrat Dr. Aluis Maissen

Vorsteher des Finanz-und Militärdepartements

Gremium: Finanz- und Militärdepartement Graubünden

Quelle: dt Regierungsrat Aluis Maissen

Data: 12.11.1998

Ina lescha per nossa banca chantunala

Explicaziuns da cusseglier guvernativ Aluis Maissen per la votaziun dals 29 da november 1998

La banca chantunala grischuna - la banca da tut las Grischunas e da tut ils Grischuns, perquai ch'ella appartegna finalmain al chantun ed uschia al pievel grischun - ha lavurà fitg bain dapi onns, cuntanschì resultats allegraivels ed intensivà fermamain sia posiziun tranter las bancas chantunalas da noss pajais. In mussament per questas prestaziuns è il fatg che nossa banca chantunala grischuna (BCG) dispona da considerabels agens meds; sa referind a l'uschenumnada garanzia tras agens meds figurescha la BCG sin ils emprims rangs da la Svizra. Quest'observaziun calma e relativescha duraivlamain l'uschenumnada "garanzia chantunala" cun l'obligaziun eventuala che resulta da quella per il chantun. Uschè ditg che la BCG posseda avunda agens meds, na sto il chantun segir betg pajar. Questa buna situaziun da partenza, per la quala i n'è betg il davos d'engraziar a la direcziun da la banca ed a l'autoritad da la banca sco er a tut las collavuraturas ed a tut ils collavuraturs da la banca per lur lavur cumpetenta e responsabla durant blers onns, esi da prender per chaschun da crear ina nova basa legala per nossa banca dal chantun. Quai succeda la fin d'emna dals 29 da november, premess ch'il pievel acceptia il project da votaziun che garantescha las cudiziuns generalas a la BCG per pudair exister cun success er en il futur en in ambient che sa mida spert.

Ils statuts dal cussegl grond ch'èn en vigur e derivan da l'onn 1970 cuntegnan diversas disposiziuns da natira organisatorica, strategica ed operativa. Oz na chapescha ins betg pli senz'auter il connex intern da quellas. Il cuntegn da quests statuts na pudeva quasi pli star a pèr cun il svilup rasant sin il sectur da bancas. Durant ils davos onns èn ultra da quai daventadas cleramain pli rigurusas las prescripziuns federalas per las bancas chantunalas pertutgant la surveglianza e la controlla.

Cun transferir ils statuts en ina nova lescha han ins pudì integrar las novas prescripziuns dal dretg federal en la legislaziun chantunala. Ultra da quai vegnan las votantas ed ils votants grischuns en il futur a decider sezs davart la basa legala da la BCG. Ils statuts davart la banca da fin uss vegnivan relaschads ed adattads mintgamai dal cussegl grond; in spustament da questa cumpetenza dal parlament sin il pievel è pli che giustifitgà en vista a la posiziun ed a la muntada da la BCG en il chantun.

Meglieraziuns essenzialas cuntegna la nova lescha pertutgant la surveglianza e la controlla. La confederaziun ha obligà ils chantuns l'onn 1994 da numnar in post extern da revisiun qualifitgà per lur bancas chantunalas. Il medem mument han ils chantuns obtegnì la pussaivladad da surdar la surveglianza tenor lescha da banca dal tuttafatg a la cumissiun federala da bancas. En il sboz da lescha per la BCG èn previs domadus mecanissems da controlla. En vista als affars da banca che daventan pli e pli complexs creescha questa mesira dapli segirezza e chaschuna ina evidenta distgargia al chantun. En pli vegnan separadas las decisiuns strategicas cleramain da las incumbensas operativas en la nova lescha ed attribuidas al cussegl da banca (interess strategics) sco er a la direcziun (funcziuns operativas). La finala èn las premissas electoralas per ils cussegliers da banca daventadas pli rigurusas envers quellas da fin uss.

D'experiments nunneccessaris vegni desistì en quest porject. Uschia duai la BCG avair anc adina la furma giuridica d'in institut autonom. En la discussiun politica esi vegnì pretendì da tscherts circuls da midar la BCG en ina societad d'aczias u almain da crear las premissas per ch'il cussegl grond possia far la midada en ina SA da tuts temps. Ma questas ideas n'èn betg vegnidas sustegnidas avunda ni dals experts consultads, ni dal cussegl grond. Decisiv per il success d'ina banca chantunala - specialmain en nossas relaziuns specificas - n'è betg tant la furma giuridica, mabain plitost il cader e las collavuraturas ed ils collavuraturs bain scolads e motivads. Ultra da quai na pudess ins strusch plazzar il chapital d'aczias da la BCG be en il chantun Grischun sez. "Emigraziun" da chapital e da facultad publica en plazzas da finanzas ed en centers economics d'ordaifer il chantun fissan la consequenza. Ed in ulteriur squitsch sin la rendita pudess chaschunar facilmain che las filialas en lieus giud via stuessan vegnir serradas.

Per noss chantun esi specialmain impurtant ch'ils basegns da credits e da daners da la populaziun, dal manstergn e da l'industria sco er da noss giasts possian vegnir reglads currentamain e sin il lieu er en regiuns e vals giud via. La BCG surpiglia qua ina incumbensa impurtanta cun offerir prestaziuns da servetsch da banca sin l'entir territori dal chantun. Ella vegn obligada da far quai tras l'incarica da prestaziun ch'il legislatur prescriva en l'art. 2. Il pendant tar l'incarica da prestaziun è la garanzia chantunala ch'obligass finalmain il chantun da surprender obligaziuns da la banca, sch'ils agens meds da la banca na fissan betg suffizients. Il mantegniment da la garanzia chantunala ch'è ina part essenziala da la banca chantunala sco er il mantegniment da l'incarica da prestaziun èn in cler confess per la BCG sco banca dal chantun.

Da quai ch'è sa cumprovà na duain ins betg sa deliberar, sch'ins na sto betg e mo per midar insatge. Premess l'acceptaziun dal pievel, obtegna la BCG ina nova basa legala ch'è adattada per nossas relaziuns. Per regla na creain nus betg leschas per l'eternitad. Adattaziuns a las pretaisas dal temp èn e restan ina provocaziun ed ina incumbensa permanenta per il legislatur.

Cusseglier guvernativ dr. Aluis Maissen

schef dal departament da finanzas e militar

Gremi: departament da finanzas e militar dal Grischun

Funtauna: rg cusseglier guvernativ Aluis Maissen

Data: 12.11.1998